pythainlp/thai-wiki-dataset-v4 huggingface dataset:
ซูเปร์โกปาเดเอสปัญญา

ซูเปร์โกปาเดเอสปัญญา  หรือ "สแปนิชซูเปอร์คัพ" เป็นการแข่งขันฟุตบอลประจำปีในประเทศสเปน ในรูปแบบซูเปอร์คัพ ก่อตั้งขึ้นในปี ค.ศ. 1982 ซึ่งเป็นการพบกันระหว่างทีมขนะเลิศลาลิกา กับโกปาเดลเรย์ ก่อนที่นับตั้งแต่ฤดูกาล 2019–20 จะนำทีมรองชนะเลิศของทั้งสองรายการมาแข่งขันด้วย บาร์เซโลนา คือสโมสรที่ประสบความสำเร็จในรายการนี้มากที่สุดด้วยการชนะเลิศ 14 ครั้ง ตามมาด้วยเรอัลมาดริด ทีมชนะเลิศในปัจจุบันที่ 12 ครั้ง
ซัลวาดอร์

ซัลวาดอร์  เป็นเมืองใหญ่ที่สุดในภาคตะวันออกเฉียงเหนือของบราซิล ตั้งอยู่ทางชายฝั่งมหาสมุทรแอตแลนติก เป็นเมืองหลวงของรัฐบาเยีย ซัลวาดอร์เป็นเมืองหลวงแห่งแรกของบราซิลซึ่งก่อตั้งในยุคอาณานิคมโดยชาวโปรตุเกส เป็นเมืองใหญ่อันดับสามของประเทศต่อจากเซาเปาลูและรีโอเดจาเนโร ซัลวาดอร์ได้ชื่อว่าเป็นเมืองแห่งความสุข มีชื่อเสียงอย่างมากในเรื่องของการสังสรรค์ และเทศกาลรื่นเริง
กองกิสตาดอร์

กองกิสตาดอร์  คือกลุ่มนักสำรวจ กองทหาร นักผจญภัยชาว สเปน และโปรตุเกส ในช่วงคริสต์ศตวรรษที่ 15 และ 16 ซึ่งเป็นยุคแห่งการสำรวจ หลังจากคริสโตเฟอร์ โคลัมบัสค้นพบดินแดนที่ชาวยุโรปเรียกว่า "โลกใหม่" กองเรือสเปนได้เดินทางค้นพบจักรวรรดิต่าง ๆ ในทวีปอเมริกา สเปนสามารถพิชิตดินแดนเหล่านี้ได้โดยกองกิสตาดอร์เพียงจำนวนไม่กี่คนกับกองทัพของชนท้องถิ่น
จักรวรรดิสำคัญที่สเปนพิชิตได้ก็ได้แก่จักรวรรดิแอซเท็กในเม็กซิโกปัจจุบันในปี ค.ศ. 1521 นำโดยเอร์นัน กอร์เตส และจักรวรรดิอินคาในเปรูปัจจุบันในปี ค.ศ. 1532 นำโดยฟรันซิสโก ปีซาร์โร
จิตวิทยาบุคลิกภาพ

จิตวิทยาบุคลิกภาพ  เป็นสาขาหนึ่งของจิตวิทยาที่ศึกษาเรื่องบุคลิกภาพและความแตกต่างระหว่างบุคคล
คำว่า "บุคลิกภาพ" (personality) สามารถนิยามได้ว่าเป็นรูปแบบลักษณะนิสัยเฉพาะของบุคคลซึ่งมีอิทธิพลแตกต่างกันต่อกระบวนการรับรู้ แรงจูงใจและพฤติกรรมของบุคคลใดบุคคลหนึ่งในหลายสถานการณ์ คำว่า "บุคลิกภาพ" มีต้นกำเนิดมาจากภาษาละติน "persona" หมายถึง หน้ากาก
เทศบาลตำบลปากนคร

ปากนคร เป็นเทศบาลตำบลที่ตั้งอยู่ทางทิศตะวันออกของอำเภอเมืองนครศรีธรรมราช ห่างจากตัวเมืองนครศรีธรรมราช 9 กิโลเมตร มีเนื้อที่ประมาณ 1.902 ตารางกิโลเมตร หรือประมาณ 1,189 ไร่ครอบคลุม 2 ตำบล 3 หมู่บ้าน คือ พื้นที่หมู่ที่ 1 และบางส่วนของหมู่ที่ 6 ตำบลปากนคร และพื้นที่หมู่ที่ 4 ตำบลท่าไร่
ประวัติ.
บ้านปากนครเดิมนั้น ตามประวัติศาสตร์ในสมัยโบราณ ที่มีผู้บอกกล่าวเล่าตามความเป็นมานั้น เขาเรียกกันว่า “บ้านทับเคย” ประชากรส่วนใหญ่ในอดีตนั้นประกอบอาชีพประมง เช่น ยอปีก วางอวน ดักซั่ง ราวเบ็ด เป็นต้น สาเหตุที่เรียกว่าบ้านทับเคยนั้น ก็คือมีการนำเอาลูกกุ้งตัวเล็กที่จับมาผสมกับเกลือ คนให้เข้ากันนำมาตากแดดให้แห้งแล้วนำมาบด ซึ่งตามภาษาในสมัยโบราณจะเรียกว่า “เชเคย” โดยการใช้ครกที่ทำด้วยไม้ขนาดใหญ่แล้วมีสาก ลักษณะคล้ายกับกระบอกใช้ตำหรือเชกุ้งตัวเล็กๆ ที่ผสมไว้นั้นให้ละเอียด จึงเรียกว่าการ “เชเคย” ในสมัยต่อมาใช้เครื่องบด จึงเปลี่ยนมารียกว่า “บดเคย” เมื่อมีประชากรเข้ามาอาศัยอยู่เพิ่มมากขึ้น จึงตั้งเป็นหมู่บ้าน และใช้ชื่อว่า “บ้านปากน้ำปากนคร” ซึ่งตั้งอยู่บริเวณหมู่ที่ 1 ต.ปากนคร อ.เมือง จ.นครศรีธรรมราช
จากเหตุการณ์ที่กล่าวมาข้างต้น จะเห็นได้ว่าลุ่มน้ำปากนครสายนี้ตลอดจนบ้านทับเคยหรือบ้านปากนคร มีความเป็นมาทางประวัติศาสตร์อันยาวนาน ที่พวกเราควรศึกษาเรียนรู้ถึงความเป็นมา และต่อมาได้มีการปกครองแบบสภาท้องถิ่น เรียกว่า “สุขาภิบาลปากนคร” ต่อมาได้ยกฐานะเป็น “เทศบาลตำบลปากนคร” เมื่อวันที่ 25 พฤษภาคม 2542 ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา ลงวันที่ 24 กุมภาพันธ์ 2542
สภาพทั่วไป.
ลักษณะภูมิประเทศ สภาพพื้นที่ส่วนใหญ่ของเทศบาลตำบลปากนคร เป็นพื้นที่ราบลุ่มและป่าชายเลน มีคลองปากนครกั้นกลางระหว่างหมู่ที่ 1 ตำบลปากนคร กับหมู่ที่ 4 ตำบลท่าไร่ มีคลองเล็กๆ ระบายน้ำลงสู่คลองปากนครอีกหลายสายและพื้นที่บางส่วนติดกับทะเลอ่าวไทย สภาพพื้นที่ของเทศบาลตำบลปากนคร จะมีสภาพภูมิอากาศค่อนข้างร้อน ในระหว่างเดือน มกราคม – พฤษภาคม ซึ่งเป็นฤดูร้อน โดยมีอุณหภูมิเฉลี่ย 26 – 28 องศาเซลเซียส และมีฤดูฝนระหว่างเดือน กรกฎาคม – ธันวาคม ของทุกปี 
อาณาเขตติดต่อ.
เทศบาลตำบลปากนคร ตั้งอยู่ทางทิศตะวันออกขอตัวเมืองนครศรีธรรมราช
ชุมชน.
เทศบาลตำบลปากนครประกอบด้วยชุมชน 13 ชุมชน
<templatestyles src="Div col/styles.css"/>
วัด.
จำนวนวัดในเขตเทศบาลตำบลปากนคร มีทั้งหมด 2 วัด คือ
เรซีฟี

เรซีฟี  เป็นเมืองท่าที่สำคัญและเมืองหลวงของรัฐเปร์นังบูกู มีประชากรในเขตเมือง 4,136,506 คน มากที่สุดในภาคเหนือของบราซิล เรซีฟีได้ชื่อว่าเป็น "เวนิสแห่งบราซิล" เนื่องจากแม่น้ำหลายสาย เกาะขนาดเล็ก สะพานที่สวยงามมากมายกว่า 50 แห่ง และมีแม่น้ำสายหลักได้แก่ แม่น้ำเบเบรีบีและแม่น้ำกาปีบารีบี ไหลมาบรรจบกันลงสู่มหาสมุทรแอตแลนติก
กูยาบา

กูยาบา  เป็นเมืองหลวงของรัฐมาตูโกรซู ประเทศบราซิล ตำแหน่งทางภูมิศาสตร์อยู่ตรงกลางของทวีปอเมริกาใต้ กูยาบาจะได้รับเกียรติเป็นเจ้าภาพ 1 ใน 12 เมืองของการแข่งขันฟุตบอลโลก 2014 ณ สนามแห่งใหม่ อาเรนาปังตานัล
เทศบาลตำบลขนอม

เทศบาลตำบลขนอม เป็นเทศบาลตำบลแห่งหนึ่งในอำเภอขนอม ตอนเหนือของจังหวัดนครศรีธรรมราช เป็นศูนย์กลางของอำเภอขนอม มีพื้นที่ 1.76 ตารางกิโลเมตร ครอบคลุมบางส่วนของตำบลขนอม
ประวัติ.
เทศบาลตำบลขนอมในอดีตมีการบริหารในรูปแบบสุขาภิบาล อยู่ในการปกครองของอำเภอขนอมจัดตั้งเป็น สุขาภิบาลตามประการศกระทรวงมหาดไทย เมื่อวันที่ 28 ธันวาคม 2488 ประกาศในราชกิจจานุเบกษาเมื่อวันที่ 28 มกราคม 2500 และได้เปลี่ยนแปลงฐานะจากสุขาภิบาลขนอมมาเป็นเทศบาลตำบลขนอมเมื่อวันที่ 25 พฤษภาคม 2542 โดยได้ประกาศในราชกิจจานุเบกษา เล่ม 116 ตอนที่ 9 ก ลงวันที่ 25 พฤษภาคม 2542
ภูมิศาสตร์.
เทศบาลตำบลขนอมตั้งอยู่ทางทิศตะวันออกตอนกลางของอำเภอขนอม ระหว่างเส้นรุ้งที่ 9 องศาเหนือและเส้นทแยงที่ 100 องศาตะวันออก เทศบาลตำบลขนอมมีพื้นที่ครอบคลุมพื้นที่หมู่ที่ 1 และหมู่ที่ 3 ตำบลขนอม โดยมีพื้นที่ทั้งสิ้น 1.76 ตารางกิโลเมตร หรือประมาณ 1,100 ไร่ คิดเป็นร้อยละ 0.37 ของพื้นที่ทั้งอำเภอ และคิดเป็นพื้นที่ร้อยละ 0.01 ของพื้นที่ทั้งจังหวัดนครศรีธรรมราช ตั้งอยู่เหนือสุดของจังหวัดนครศรีธรรมราชทางฝั่งทะเลด้านตะวันออกของภาคใต้ ห่างจากตัวเมือนครศรีธรรมราชเป็นระยะทาง 110 กิโลเมตร ห่างจากตัวเมืองสุราษฎร์ธานีประมาณ 70 กิโลเมตร และห่างจากกรุงเทพมหานครประมาณ 670 กิโลเมตร
เทศบาลตำบลขนอม ตั้งอยู่ทางทิศตะวันออกขอตัวเมืองนครศรีธรรมราช
ภูมิประเทศ.
สภาพภูมิประเทศโดยทั่วไป ภายในชุมชนเทศบาลตำบลขนอมเป็นที่ราบอยู่ระหว่างเทือกเขา คือเขาผีหงายและเขาคอเขา ตอนเหนือของชุมชนติดกับคลองขนอม และมีคลองบางโหนดอยู่ตอนกลางของชุมชน สภาพของดินมีความอุดมสมบูรณ์เหมาะที่จะปลูกข้าว ทำสวนมะพร้าว นอกจากนี้ยังอยู่ติดริมฝั่งทะเลและอยู่ในที่อับลมเหมาะสำหรับที่จะมีกิจกรรมทางด้านการประมงและก่อสร้างท่าเรือน้ำลึก
การแบ่งเขตปกครอง.
เทศบาลตำบลขนอมแบ่งเขตปกครองประกอบด้วย 6 ชุมชน ดังนี้
นาเตา

นาเตา  เป็นเมืองหลวง และเมืองที่ใหญ่ที่สุดของรัฐฮิวกรังจีดูนอร์ชี อยู่ทางตะวันออกเฉียงเหนือของบราซิล ในบรรดาเมืองหลวงของรัฐต่าง ๆ เมืองนาเตาเป็นเมืองที่ปลอดภัยที่สุดของประเทศและตั้งอยู่ใกล้ทวีปยุโรปที่สุด นาเตามีหาดปงตาเนกราและสันทรายมอโรโดกาเรกา อันโด่งดัง การท่องเที่ยวเป็นหัวใจทางเศรษฐกิจของนาเตา ภายในเมืองมีถนนเลียบหาดยาวถึง 10 กิโลเมตร มีโรงแรมและจุดดึงดูดนักท่องเที่ยวมากมาย นาเตาจะได้รับเกียรติเป็นเจ้าภาพ 1 ใน 12 เมืองของการแข่งขันฟุตบอลโลก 2014 ที่สนามอาเรนาดัสดูนัส
โฟร์ตาเลซา

โฟร์ตาเลซา (ภาษาโปรตุเกสแปลว่า "ป้อมปราการ") เป็นเมืองหลวงของรัฐเซอารา ตั้งอยู่ในภาคตะวันออกเฉียงเหนือของประเทศบราซิล เป็นเมืองที่ใหญ่เป็นอันดับ 4 ของประเทศบราซิล โดยในสำมะโนประชากร ค.ศ. 2022 ฟอร์ตาเลซามีจำนวนประชากรกว่า 2.4 ล้านคน โดยแซงหน้าซัลวาดอร์เล็กน้อย และเป็นอันดับ 12 ในบรรดาเมืองที่มีผลิตภัณฑ์มวลรวมภายในประเทศสูงสุด เมืองนี้เป็นศูนย์กลางของเขตมหานครฟอร์ตาเลซา ซึ่งมีประชากรเกือบ 4 ล้านคน
ฟอร์ตาเลซาเป็นศูนย์กลางอุตสาหกรรมและการค้าที่สำคัญของภาคตะวันออกเฉียงเหนือของบราซิล ตามข้อมูลของกระทรวงการท่องเที่ยวบราซิล เมืองนี้เป็นจุดหมายปลายทางของนักท่องเที่ยวที่ได้รับความนิยมมากเป็นอันดับสี่ของประเทศ ทางหลวงสาย BR-116 ซึ่งเป็นทางหลวงที่สำคัญที่สุดในประเทศ มีจุดเริ่มต้นจากฟอร์ตาเลซา เมืองนี้เป็นส่วนหนึ่งของตลาดร่วมเมอร์โคซูร์ (ตลาดร่วมแห่งอเมริกาใต้) และเป็นท่าเรือการค้าที่สำคัญซึ่งอยู่ใกล้กับแผ่นดินยุโรปมากที่สุด โดยอยู่ห่างจากลิสบอน ประเทศโปรตุเกส 
ทางทิศเหนือของเมืองติดกับมหาสมุทรแอตแลนติก ทางทิศใต้ติดกับเทศบาล Pacatuba, Eusébio, Maracanaú และ Itaitinga ทางทิศตะวันออกติดกับเทศบาล Aquiraz และมหาสมุทรแอตแลนติก และทางทิศตะวันตกติดกับเทศบาล Caucaia ผู้อยู่อาศัยในเมืองนี้เรียกว่า "Fortalezenses" โฟร์ตาเลซาเป็นหนึ่งในสามเมืองหลักในภาคตะวันออกเฉียงเหนือ ซึ่งได้แก่ โฟร์ตาเลซา เรซีฟี และซัลวาดอร์
วัดจันทวงศาราม

วัดจันทวงศาราม (กลาง) หรือที่ชาวบ้านย่านนี้รู้จักกันดีในชื่อว่า "วัดกลาง" ตั้งอยู่ริมคลองแสนแสบ ถนนลาดพร้าว แขวงคลองจั่น เขตบางกะปิ กรุงเทพมหานคร เป็นวัดสังกัดคณะสงฆ์มหานิกาย เป็นศูนย์กลางในการทำกิจกรรมทางศาสนาพุทธในชุมชน และบริเวณใกล้เคียง
องค์การบริหารส่วนตำบลด่านขุนทด

องค์การบริหารส่วนตำบลด่านขุนทด เป็นการปกครองส่วนท้องถิ่นหนึ่งในอำเภอด่านขุนทด จังหวัดนครราชสีมา
หมู่บ้าน.
<templatestyles src="Div col/styles.css"/>
สถานศึกษา.
ในเขตองค์การบริหารส่วนตำบลด่านขุนทด มีสถานศึกษาที่อยู่ในเขต ดังนี้
สถานศึกษาในเขตองค์การบริหารส่วนตำบลด่านขุนทด
ฟิลลิพ เริสเลอร์

ฟิลลิพ เริสเลอร์  มีชื่อเกิดว่า เหงียน เติน ดิญ  เป็นนักการเมืองชาวเยอรมัน ปัจจุบันดำรงตำแหน่งรองนายกรัฐมนตรีของเยอรมนี ในรัฐบาลของอังเกลา แมร์เคิล และเป็นรัฐมนตรีว่าการกระทรวงเศรษฐกิจและเทคโนโลยีด้วย
เริสเลอร์มีเชื้อสายเวียดนาม เกิดที่อำเภอคั้ญฮึง จังหวัดซ้อกจัง ประเทศเวียดนามใต้ เมื่อ 24 กุมภาพันธ์ พ.ศ. 2516 (ค.ศ. 1973) เขาเกิดมากำพร้า เมื่ออายุได้ 9 เดือนสองสามีภรรยาคาทอลิกชาวเยอรมันรับไว้เป็นบุตรบุญธรรม และนำกลับมาเยอรมนี ฟิลลิพเติบโตที่ฮัมบวร์ค เรียนมัธยมปลายที่ฮันโนเฟอร์ เมืองหลวงของรัฐนีเดอร์ซัคเซิน 
เริสเลอร์เข้าเรียนทหารเหล่าแพทย์ เมื่อ พ.ศ. 2545 จบการศึกษาแพทยศาสตรบัณฑิตจากวิทยาลัยแพทย์ฮันโนเฟอร์ เริสเลอร์สมรสกับแพทย์หญิงวีพเคอ เริสเลอร์ มีบุตรสาวฝาแฝด เมื่อปี พ.ศ. 2551
เรือดำน้ำแบบ 209

เรือดำน้ำแบบ 209  เป็นเรือดำน้ำเครื่องยนต์ดีเซลที่ได้รับการออกแบบโดยบริษัท Howaldtswerke-Deutsche Werft (HDW) ของเยอรมนี ในช่วงปลายทศวรรษ 1960 เพื่อใช้สำหรับส่งออก เป็นเรือดำน้ำขนาดเล็กที่ไม่ได้เข้าประจำการในกองทัพเยอรมนี แต่ถูกส่งออกไปยัง 13 ประเทศทั่วโลก เป็นจำนวนมากกว่า 60 ลำ ตั้งแต่ปี ค.ศ. 1971 เป็นต้นมา
เรือดำน้ำแบบนี้พัฒนาขึ้นมาจากแบบแผนของเรือดำน้ำแบบ 206 ปัจจุบันประจำการในกองทัพเรืออาร์เจนตินา บราซิล ชิลี โคลอมเบีย เอกวาดอร์ กรีซ อินเดีย อินโดนีเซีย เกาหลีใต้ เปรู แอฟริกาใต้ ตุรกี และโบลิเวีย
สุกุมล คุณปลื้ม

สุกุมล คุณปลื้ม (เกิด
25 กันยายน พ.ศ. 2518) อดีตรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร และอดีตสมาชิกสภาผู้แทนราษฎรจังหวัดชลบุรี สังกัดพรรคพลังชล
ประวัติ.
สุกุมล คุณปลื้ม (สกุลเดิม โขนแจ่ม) ชื่อเล่น: เบียร์ เกิดเมื่อวันที่ 25 กันยายน พ.ศ. 2518 เป็นบุตรของนายเสนาะ กับนางอังคณา โขนแจ่ม สำเร็จชั้นประถมศึกษาจากโรงเรียนดาราสมุทร ชั้นมัธยมศึกษาตอนต้นจากโรงเรียนเซนต์ปอลคอนแวนต์ และจบมัธยมศึกษาตอนปลายจากโรงเรียนวัฒนาวิทยาลัย ปริญญาตรีคณะบริหารธุรกิจ มหาวิทยาลัยอัสสัมชัญ ด้านชีวิตครอบครัวสมรสกับนายสนธยา คุณปลื้ม มีบุตรด้วยกัน 4 คน
การทำงาน.
สุกุมล คุณปลื้ม เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดชลบุรี สังกัดพรรคพลังชล ในการเลือกตั้ง พ.ศ. 2554 และได้รับแต่งตั้งเป็นรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร ซึ่งเป็นรัฐมนตรีที่อายุน้อยที่สุดในคณะรัฐมนตรีคณะที่ 60 ของไทยอีกด้วย
My Best Friend

My Best Friend  ภาพยนตร์ฝรั่งเศส ออกฉายในปี ค.ศ. 2006 นำแสดงโดย แดเนียล ออเทล, ดานี บูน กำกับการแสดงโดย ปาทริก ลีโคนต์
เนื้อเรื่อง.
ฟรองซัวร์ (แดเนียล ออเทล) นายหน้าค้าศิลปะวัยกลางคนชาวปารีส ไม่รู้ตัวมาก่อนว่าใคร ๆ ก็ต่างปฏิเสธตัวเขา เพราะเขาเป็นคนที่เย็นชา ไม่มีมิตรภาพ ฟรองซัวร์จึงท้าพนันกับ แคทเธอรีน (จูลี่ กาเยต) หุ้นส่วนสาวว่า ภายใน 10 วัน เขาจะต้องหาเพื่อนสนิทให้ได้ ฟรองซัวร์มีลูกสาววัยรุ่นคนหนึ่งที่ไม่ถูกกับเขาอย่างรุนแรง ชื่อ หลุยส์ (จูลี่ ดูราน) หลุยส์เป็นโรคแพ้ฝุ่นอย่างรุนแรง แต่ก็ไม่ยอมไปรักษา ฟรองซัวร์ชนะประมูลแจกันใบหนึ่งยุคกรีกโบราณได้ ที่มีภาพวาดของอคิลลีสกับเปโตรคัส แม้จะมีคนมาติดต่อขอซื้อกับเขาด้วยราคาที่สูง แต่ก็ไม่ขาย เพื่อที่จะเอาชนะ
วันหนึ่ง ฟรองซัวร์ได้นั่งแท็กซี่ คนขับเป็นคนอัธยาศัยดีและมีความรู้รอบตัวอย่างดีเยี่ยมชื่อ บรูโน่ (ดานี บูน) บรูโน่ใฝ่ฝันอยากจะออกเกมโชว์รายการ เกมเศรษฐี มาตั้งแต่เด็ก แต่ก็ไม่มีโอกาส เพราะเขาฉลาดเกินไป แรกเริ่มฟรองซัวร์รำคาญบรูโน่ แต่แล้วหลังจากได้สังเกตว่าบรูโน่เป็นคนที่เข้ากับคนอื่นได้ง่าย ใคร ๆ ก็ชอบเขา ฟรองซัวร์จึงขอให้บรูโน่สอนวิธีการเข้าหาผู้คนให้ จึงเป็นจุดเริ่มต้นของมิตรภาพระหว่างทั้งสอง แต่ฟรองซัวร์ก็หักหลังบรูโน่ด้วยการหลอกเขา เพื่อเพียงที่จะเอาชนะพนันแคทเธอรีน ทำให้บรูโน่เสียใจเป็นอย่างมาก เพราะในอดีตเขาเคยถูกเพื่อนรักหักหลังแบบนี้มาแล้ว ฟรองซัวร์จึงแก้ตัว ด้วยการจัดการให้บรูโน่ได้ออกรายการเกมเศรษฐี
การทำใหม่.
เวส แอนเดอร์สัน ผู้กำกับชาวอเมริกันได้สนใจที่จะนำบทภาพยนตร์เรื่องนี้กลับมาสร้างใหม่ โดยเริ่มในปี ค.ศ. 2009
เอ็ลอัล เที่ยวบินที่ 426

เอ็ลอัล เที่ยวบินที่ 426 เป็นเที่ยวบินโดยสารของสายการบินเอ็ลอัล ที่ถูกสลัดอากาศยึด ในวันที่ 23 กรกฎาคม พ.ศ. 2511 โดยแนวร่วมประชาชนเพื่อการปลดปล่อยปาเลสไตน์ จำนวน 3 คน
เหตุการณ์.
เที่ยวบินที่ 426 มีแผนเดินทางจากท่าอากาศยานลอนดอนฮีทโธรว์ สู่ท่าอากาศยานเลโอนาร์โด ดา วินชี-ฟิอูมิชิโน และเดินทางต่อสู่ท่าอากาศยานนานาชาติเบนกูเรียน แต่ภายหลังได้เปลี่ยนไปลงที่ท่าอากาศยานดาร์ เอล เบดา กรุงแอลเจียร์ ประเทศแอลจีเรีย ซึ่งในขณะนั้นแอลจีเรียและอิสราเอลประกาศสงครามต่อกันอยู่ภายหลังสงครามหกวัน ทางการแอลจีเรียเชื่อว่าอากาศยานของสายการบินเอ็ลอัล ลำนี้เป็นกองกำลังกึ่งทหาร เพราะว่าภายในบรรทุกสินค้าทางทหารของกองทัพอิสราเอล หลังจากลงจอดที่แอลเจียอากาศยานถูกยึดและชาวอิสราเอล 22 คน ได้ถูกคุมขัง
40 วันต่อมา มีการเจรจาตกลงระหว่างอิสราเอลและแอลจีเรียในการปล่อยตัวประกันทั้งหมดแลกกับสลัดอากาศที่ถูกจับกุม
พันแซร์เชร็ค

พันแซร์เชร็ค(รถถังผวา) เป็นชื่อนิยมของ "ราเกเทนพันแซร์บืชเซอ" (Raketenpanzerbüchs, ย่อเป็น RPzB) เป็นเครื่องยิงจรวดต่อสู้รถถังใช้ใหม่ได้ ขนาดลำกล้อง 88 มิลลิเมตร ซึ่งถูกพัฒนาโดยนาซีเยอรมนีในสงครามโลกครั้งที่สอง พันแซร์เชร็คถูกออกแบบมาเพื่อใช้เป็นอาวุธต่อสู้รถถังน้ำหนักเบาสำหรับทหารราบ อาวุธดังกล่าวเป็นแบบประทับบ่ายิง และยิงระเบิดทรงตัวด้วยหาง (fin-stabilized) พร้อมหัวรบบรรจุดินโพรง (shape charge) พันแซร์เชร็คถูกผลิตขึ้นมาจำนวนน้อยกว่าพันแซร์เฟาสท์มาก ซึ่งเป็นปืนไร้แรงสะท้อนถอยหลังใช้แล้วทิ้งที่ยิงหัวรบต่อสู้รถถัง
ฟ้า (ภาพยนตร์ไทย)

ฟ้า  ภาพยนตร์ไทยแนวแอ๊คชั่นออกฉายในปลายปี พ.ศ. 2541 นำแสดงโดย สุนิสา เจทท์, ดอน ธีระธาดา, ฉัตรชัย เปล่งพานิช, จอนนี่ แอนโฟเน่ กำกับการแสดงโดย วิชช์ เกาไศยนันท์
เนื้อเรื่อง.
ริค (ดอน ธีระธาดา) นายตำรวจหนุ่มผู้เพิ่งจบหลักสูตรเอฟบีไอจากสหรัฐอเมริกา และเชี่ยวชาญศิลปะการต่อสู้ ต้องมาจับคู่กับ นายตำรวจวัยกลางคน (ฉัตรชัย เปล่งพานิช) ที่ยังคงใช้วิธีการทำงานแบบเก่า ๆ เพื่อตามไล่ล่ากลุ่มโจร 8 คน ที่อุกอาจปล้นเพชรล้ำค่า ซึ่งหัวหน้าโจร (จอนนี่ แอนโฟเน่) กลุ่มนี้และลูกน้องทุกคนจะแต่งตัวกันอย่างสุดเนี้ยบ โดยที่มี ฟ้า (สุนิสา เจทท์) คู่หมั้นสาวของริคที่เพิ่งตั้งครรภ์ได้อ่อน ๆ ถูกจับเป็นตัวประกันไป
เบื้องหลังและคำวิจารณ์.
ฟ้า เป็นผลงานภาพยนตร์จากการกำกับเรื่องแรกของ วิชช์ เกาไศยนันท์ ผู้กำกับหนุ่มชาวไทยที่อาศัยและเรียนวิชาภาพยนตร์จากสหรัฐอเมริกา และได้อยู่ในแวดวงภาพยนตร์ฮอลลีวู้ดด้วย ซึ่งในขณะนั้นวิชช์มีอายุเพียง 24 ปีเท่านั้น
อีกทั้งยังเป็นผลงานการแสดงเรื่องแรกของ สุนิสา เจทท์ ซึ่งต่อมากลายเป็นนักแสดงชื่อดังสังกัดช่อง 3 และได้ ดอน ธีระธาดา นักแสดงหนุ่มที่เชี่ยวชาญเทควันโดมารับบทเป็นพระเอกในเรื่อง ร่วมด้วยนักแสดงชื่อดังอย่าง ฉัตรชัย เปล่งพานิช, จอนนี่ แอนโฟเน่ และนักแสดงประกอบที่เป็นสีสันอีกมาก เช่น เกริก ชิลเลอร์ และกาญจนาพร ปลอดภัย ที่รับบทเป็นผู้บังคับบัญชาตำรวจระดับสูงที่เป็นผู้หญิง
แต่เมื่อออกฉายแล้ว เสียงวิจารณ์ไปในทางลบทั้งสิ้น โดยมีเสียงวิจารณ์ว่า แม้ภาพยนตร์จะกล้าที่จะแหกกฎของภาพยนตร์แนวตำรวจไล่จับผู้ร้ายไปจากขนบเดิม ๆ ของแวดวงภาพยนตร์ไทย โดยให้ ผู้ร้ายดูดีและหล่อกว่าตำรวจ รวมทั้งมุมกล้องที่ถ่ายภาพแบบใหม่ แต่ทว่าบทภาพยนตร์ซึ่งเขียนโดยตัววิชช์เอง ก็อ่อนมาก การกระทำของตัวละครในหลายครั้งขาดเหตุผล ขาดความต่อเนื่อง การตัดต่อก็ทำได้ไม่ดีเลย และตัวละครฝ่ายผู้ร้ายก็มีมากเกินความจำเป็น อีกทั้งเนื้อหาจริง ๆ ของเรื่องไม่ได้มีประเด็นอะไรมากเลย จนสามารถทำให้จบได้ภายในเวลาแค่ครึ่งชั่วโมง แต่กลับยืดออกไปเกือบสองชั่วโมงได้ และปัญหาสำคัญอีกประการหนึ่งคือ การพูดภาษาไทยที่ไม่ชัดของพระเอก ทำให้ดูเป็นภาพยนตร์ตลกไปทุกครั้งที่ตัวพระเอกพูด และในเว็บไซต์ IMDbได้ให้คะแนนภาพยนตร์เรื่องนี้ไปเพียงแค่ 3.6 ดาวจากทั้งหมด 10 ดาว
ซึ่งในหลายปีต่อมา วิชช์ ก็ได้สร้างภาพยนตร์ฮอลลีวู้ดในเรื่อง "" ซึ่งเป็นภาพยนตร์ในแนวแอ๊คชั่นเช่นเดียวกัน ได้รับการวิจารณ์จากนักวิจารณ์ชาวต่างประเทศให้เป็นภาพยนตร์ยอดแย่แห่งปี และต่อมาได้รับเลือกให้เป็นภาพยนตร์ยอดแย่ในรอบทศวรรษอีกต่างหาก
สมชาย คุณปลื้ม

สมชาย คุณปลื้ม หรือ กำนันเป๊าะ (30 กันยายน พ.ศ. 2480 – 17 มิถุนายน พ.ศ. 2562) เป็นนักการเมือง นักธุรกิจ ชาวจังหวัดชลบุรี ผู้กว้างขวางในภาคตะวันออก และเคยเป็นอดีตนายกเทศมนตรีเมืองแสนสุขที่มีผลงานมากมายจนทำให้ชลบุรีเป็นเมืองที่มีความสำคัญทางเศรษฐกิจ
ประวัติ.
นายสมชาย คุณปลื้ม เป็นบุตรคนที่ 2 แต่เป็นลูกชายคนแรกของนายชาญชัย และนางท้วม คุณปลื้ม เกิดเมื่อวันที่ 30 กันยายน พ.ศ. 2480 บิดาเป็นผู้ใหญ่บ้านในตำบลแสนสุข อำเภอเมือง จังหวัดชลบุรี ส่วนมารดามีอาชีพขายหมูในตลาดหนองมน กระทั่งมีโรงฆ่าสัตว์ขนาดเล็กของตนเอง
เมื่อจบชั้นประถมสี่จากโรงเรียนวัดกลางดอน จึงลาออกจากโรงเรียนเป็นกระเป๋ารถเมล์สายบางแสน - ศรีราชา - ชลบุรี ก่อนจะขึ้นมาเป็นคนขับรถ ต่อมาจึงหันไปทำเรือประมง และได้พบกับชาวฝรั่งเศสผู้หนึ่งซึ่งมีธุรกิจค้าน้ำมันในกัมพูชาขณะมาเที่ยวบางแสน จึงได้สัมปทานจับปลาในน่านน้ำกัมพูชา แต่ทำเพียงไม่กี่ปีก็เลิกเพราะราคาน้ำมันแพง จึงหันไปจับธุรกิจทำบ่อลูกรังจนประสบความสำเร็จ และนำไปสู่ธุรกิจรับเหมาก่อสร้างก่อนจะขยายไปเป็นธุรกิจเหล้า โรงแรม พัฒนาที่ดิน จนสามารถขยายกิจการครอบคลุมเกือบทุกกิจการในท้องที่บางแสนและพัทยา ทั้งยังเป็นผู้สนับสนุนบุตรชายและนักการเมืองในท้องถิ่นภาคตะวันออกหลายคน
ชีวิตครอบครัว.
ด้านครอบครัว สมรสกับนางสติล คุณปลื้ม (สกุลเดิม แสนเจริญ) อดีตประธานคณะกรรมการพัฒนาสตรีจังหวัดชลบุรี บุตรสาวของนายฝอย-นางทองเพียร แสนเจริญ มีบุตร-ธิดา รวม 5 คน เรียงลำดับดังนี้
เส้นทางสายอิทธิพล.
เป็นผู้อยู่เบื้องหลังและให้การสนับสนุนนักการเมืองจากภาคตะวันออกหลายคน ถูกตัดสินจำคุก 5 ปี 4 เดือน และยึดทรัพย์ในคดีทุจริตซื้อที่ดินเขาไม้แก้ว และจำคุก 25 ปี ในคดีจ้างวานฆ่า นายประยูร สิทธิโชติ หรือ กำนันยูร แล้วหลบหนีคดี ต่อมาเมื่อวันที่ 30 มกราคม พ.ศ. 2556 นายสมชาย คุณปลื้มได้ถูกตำรวจจับที่กรุงเทพมหานคร ในวันที่ 30 มกราคม พ.ศ. 2556 เจ้าหน้าที่กองปราบได้จับกุมนายสมชาย คุณปลื้ม บนรถยนต์ส่วนตัวทะเบียน ฎฎ 9579 กทม. ขณะเดินทางบนถนนมอเตอร์เวย์ขาออก บริเวณด่านเก็บเงินลาดกระบัง จากการตรวจสอบพบว่า นายสมชาย คุณปลื้ม เดินทางเข้ามารักษาอาการป่วยที่โรงพยาบาลสมิติเวช ศรีนครินทร์ โดยใช้ชื่อปลอมเป็นนายกิม แซ่ตั้ง
ภายหลังถูกจับกุม นายสมชาย คุณปลื้ม ถูกควบคุมตัวไว้ที่กองปราบปราม และส่งไปขอหมายจำคุกที่ศาลอาญา โดยนายสมชายรับว่าเป็นบุคคลเดียวกับที่ต้องถูกจำคุกในคดีจ้างวานฆ่านายประยูร สิทธิโชติ (กำนันยูร) ซึ่งศาลฎีกาพิพากษาจำคุกเขา 25 ปี ศาลอาญาจึงออกหมายจำคุกโดยนับรวมกับโทษในคดีที่ดินเขาไม้แก้วซึ่งศาลจังหวัดชลบุรีพิพากษาให้จำคุกเขา 5 ปี 4 เดือน เป็นจำคุกทั้งสิ้น 30 ปี 4 เดือน
การเสียชีวิต.
สมชาย คุณปลื้ม เสียชีวิต เมื่อวันที่ 17 มิถุนายน 2562 ณ โรงพยาบาลสมิติเวช ชลบุรี เวลา 03.00 น. ด้วยโรคมะเร็ง วันที่ 18 มิถุนายน พ.ศ. 2562 ญาติได้จัดพิธีรดน้ำศพโดยมีผู้ว่าราชการจังหวัดชลบุรีเป็นประธานในพิธีรดน้ำศพ ที่ วัดแจ้งเจริญดอน ชลบุรี ในพิธีสวดพระอภิธรรม มีบุคคลสำคัญเข้าร่วมงาน เช่น จาตุรนต์ ฉายแสง, สมศักดิ์ เทพสุทิน, วิกรม กรมดิษฐ์, มานิตย์ ภาวสุทธิ์ อดีตสมาชิกสภาผู้แทนราษฎรจังหวัดชลบุรี, ภัครธรณ์ เทียนไชย ผู้ว่าราชการจังหวัดชลบุรี, คมสัน เอกชัย อดีตผู้ว่าราชการจังหวัดชลบุรี และ พลตำรวจโทจิตติ รอดบางยาง อดีตผู้บัญชาการตำรวจภูธรภาค 2 หลังจากนั้นมีพิธีฌาปนกิจศพ ในวันที่ 26 มิถุนายน 2562 เวลา 16.00 นาฬิกา
ตำบลวังทองแดง

ตำบลวังทองแดง เป็นหนึ่งตำบลในเขตอำเภอเมืองสุโขทัย จังหวัดสุโขทัย ที่แต่เดิมเคยเป็นส่วนหนึ่งของตำบลเมืองเก่า
ประวัติ.
ตำบลวังทองแดง เหตุที่ได้ชื่อว่า "บ้านวังทองแดง" เพราะมีชาวบ้านเล่าว่าบริเวณที่ตั้งตำบลเดิมมีลำคลองที่ลึกมาก ชาวบ้านเรียกว่า "วัง" มีคนไปทอดแหแล้วพบก้อนทองแดงขนาดใหญ่ จึงเรียกว่า "วังทองแดง" ตำบลวังทองแดง แต่เดิมเป็นหมู่บ้านหนึ่งที่เคยขึ้นอยู่กับ ตำบลเมืองเก่า อำเภอเมืองสุโขทัย ใน พ.ศ. 2527? เมื่อมีผู้คนเข้าไปตั้งถิ่นฐานจำนวนมาก และสามารถยกฐานะเป็นตำบลได้ จึงได้มีการดำเนินการยกฐานะ โดยใช้ชื่อว่า ตำบลวังทองแดง แต่เดิมมี 7 หมู่บ้าน ในปี พ.ศ. 2540 ได้แยกหมู่ที่ 2 ออกเป็น 2 หมู่เป็น หมู่ที่ 8
สภาพทั่วไป.
เป็นพื้นที่ราบลุ่ม เหมาะสำหรับการทำนา ประชากรส่วนใหญ่มีอาชีพทำนา โดยอาศัยน้ำฝนบางอย่างเดียวในฤดูแล้ง จะแห้งแล้งมาก ในบางหมู่บ้านขาดแคลนน้ำสำหรับอุปโภค บริโภค 
ประชากร.
ประชากรในเขต อบต.จำนวน 5,076 คน และจำนวนหลังคาเรือน 1,505 หลังคาเรือน
เข็มขัด

เข็มขัด เป็นสายรัดที่มีความยืดหยุ่น มักจะทำมาจากหนังหรือผ้าหนัก และใช้รัดรอบเอว เข็มขัดเป็นสิ่งช่วยรัดกางเกง หรือส่วนของเสื้อผ้า
ประวัติ.
เข็มขัดเริ่มเป็นอุปกรณ์สำหรับการสวมเสื้อผ้าของผู้ชายตั้งแต่ยุคสำริด
การพยากรณ์อากาศ

การพยากรณ์อากาศ เป็นการประยุกต์วิทยาศาสตร์และเทคโนโลยีเพื่อพยากรณ์ลักษณะบรรยากาศในตำแหน่งหนึ่ง ๆ มนุษย์ได้พยายามพยากรณ์อากาศอย่างไม่เป็นทางการมานานหลายสหัสวรรษแล้ว และอย่างเป็นทางการตั้งแต่คริสต์ศตวรรษที่ 19 การพยากรณ์อากาศทำได้โดยการรวบรวมข้อมูลเชิงปริมาณเกี่ยวกับลักษณะปัจจุบันของบรรยากาศและใช้กระบวนการทำความเข้าใจบรรยากาศเพื่อเสนอว่าบรรยากาศจะเปลี่ยนแปลงต่อไปอย่างไร
วิธีการพยากรณ์อากาศ.
ภูมิอากาศ หลายๆ ปี วิธีนี้ใช้ได้ดีเมื่อลักษณะของลมฟ้าอากาศมีสภาพใกล้เคียงกับสภาวะปกติของ ช่วงฤดูกาลนั้น ๆ มักใช้สำหรับการพยากรณ์ระยะนาน
ประวัติ.
650 ปีก่อนคริสตกาล ชาวบาบีโลน พยากรณ์อากาศโดยใช้ลักษณะของเมฆ เช่นเดียวกับโหราศาสตร์ ต่อมาในปีที่ 340 ก่อนคริสตกาล อริสโตเติลได้อธิบายรูปแบบของอากาศในหนังสือ Meteorologica
วิทยาราช

วิทยาราช (#เปลี่ยนทาง "หมิงหวัง"; ; โรมาจิ: "myō-ō"; : เมียวโอ) เป็นชื่อของเทพประเภทที่สามในศาสนาพุทธนิกายวัชรยาน รองจากจากพระพุทธเจ้าและพระโพธิสัตว์ตามลำดับ ชื่อในภาษาสันสกฤตแปลว่า "เจ้าแห่งความรู้" ภาษาจีนได้แปลชื่อดังกล่าวด้วยคำว่า 明 ("หมิง") ซึ่งหมายความได้ทั้งแสงสว่างและความรอบรู้ ศาสนาพุทธแบบทิเบตเรียกว่า "เหรุกะ"
สำหรับวิทยาราชที่เป็นเพศหญิง มีชื่อเรียกตามภาษาสันสกฤตว่า วิทยาราชินี (#เปลี่ยนทาง "หมิงเฟย์"; ; โรมาจิ: "myōhi"; : เมียวฮิ) แต่การจำแนกวิทยราชตามเพศเช่นนี้มักจะถูกละเลยอยู่บ่อยครั้ง
ทฤษฎี.
ในระดับทั่วไป วิทยาราชถูกจัดให้เป็นเทพผู้พิทักษ์ศาสนาพุทธ และถือเป็นการสำแดงภาคดุร้ายของพระพุทธเจ้า หากกล่าวอย่างเจาะจง วิทยาราชทั้งห้า (五大明王; "โงะไดเมียวโอ", "อู่ต้าหมิงหวัง") คือผู้คุ้มครองพระธยานิพุทธะทั้ง 5 พระองค์โดยเฉพาะ
ตามทฤษฎีวงล้อทั้งสามในฝ่ายวัชรยาน พระพุทธเจ้าเป็นตัวแทนของมโนทัศน์แห่งธรรมอันบริสุทธิ์ และพระโพธิสัตว์เป็นผู้นำมโนทัศน์เหล่านั้นมาสั่งสอนด้วยความกรุณา วิทยาราชได้แก่การแปลงรูปของวงล้อแห่งอาณัติ และสั่งสอนธรรมด้วยความน่าสะพรึงกลัว เพื่อกระตุ้นให้บรรดาผู้ไม่ศรัทธาทั้งหลายกลับใจเชื่อถือในพุทธศาสนา
รูปลักษณ์.
วิทยาราชโดยปกติมักถูกนำเสนอในรูปแบบเทพปางดุร้าย มักมีกายสีน้ำเงิน มีหลายกร บางครั้งทำเป็นรูปหลายเศียรหรือหลายขา ในมือถืออาวุธต่าง ๆ บางครั้งมีการประดับตกแต่งด้วยหัวกะโหลก อสรพิษ หรือหนังสัตว์ มีประภามณฑลล้อมรอบเป็นเปลวไฟ
อย่างไรก็ตาม มีข้อยกเว้นสำหรับวิทยาราชองค์หนึ่งคือมหามยุรี ("ข่งเชวี่ยหมิงเฟย์" หรือ 孔雀佛母 "ข่งเชวี่ยฝัวหมู่"; "คุจะคุเมียวโอ") หรือ "วิทยาราชินีนกยูง" ซึ่งปกติปรากฏในท่าทางที่สงบ ตัวตนของวิทยาราชองค์นี้สามารถระบุได้ง่าย เนื่องจากมหามยุรีทรงนกยูงเป็นพาหนะอยู่เสมอ
รายชื่อ.
วิทยาราชทั้งห้า.
ในพุทธศาสนานิกายชินงน ซึ่งเป็นแขนงหนึ่งของนิกายวัชรยาน วิทยาราชทั้งห้าคือกลุ่มวิทยาราชผู้เป็นสัญลักษณ์แทนพระปัญญาคุณอันรุ่งเรืองยิ่งของพระโคตมพุทธเจ้า และเป็นผู้ปกป้องคุ้มครองพระธยานิพุทธะทั้งห้า ประกอบด้วย
วิทยาราชทั้งห้าอาศัยอยู่ในครรภโกษธาตุ โดยแบ่งตามตำแหน่งในทิศต่าง ๆ ดังนี้
สู เหยี่ยน

สู เหยี่ยน  เจ้าของฉายา ไทเกอร์ เกิดวันที่ 6 ตุลาคม ค.ศ. 1989 เป็นนักมวยคิกบ็อกซิ่งชาวจีนซึ่งเข้าแข่งขันในรุ่นเวลเธอร์เวท
ประวัติและอาชีพ.
สูได้รับการเปิดตัวครั้งแรกในรายการเค-วัน ในเดือนมีนาคม ค.ศ. 2009 ในการแข่งขัน "เค-วัน อะวอร์ด แอนด์ แมกซ์ โคเรีย 2009" และแพ้น็อคให้แก่เซ กี คิม ในยกที่สอง การแข่งขันครั้งที่สองของเขาในรายการ "เค-วัน เวิลด์แมกซ์ 2009 เวิลด์แชมเปี้ยนชิป ทัวร์นาเมนท์ไฟนอล" ในเดือนตุลาคม ซึ่งเป็นปีที่ดูจะเป็นไปได้ว่าเขาสามารถสร้างชื่อเสียงได้มากที่สุดด้วยการชนะน็อคยูอิชิโร นากาชิมะ
วันที่ 5 ธันวาคม ค.ศ. 2010 เขาได้เข้าร่วมแข่งขันมวยไทยรายการเฉลิมพระชนมพรรษาพระบาทสมเด็จพระเจ้าอยู่หัว ซึ่งเป็นรายการที่จัดขึ้นเป็นประจำทุกปี โดยเขาได้แพ้ยกแรกให้กับอเล็กซ์ โวเกิล จากประเทศเยอรมนี
กฤษณา สีหลักษณ์

กฤษณา สีหลักษณ์ (เกิด 15 มิถุนายน พ.ศ. 2505) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดอุตรดิตถ์ อดีตรัฐมนตรีประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ประวัติ.
กฤษณา เกิดเมื่อวันที่ 15 มิถุนายน พ.ศ. 2505 เป็นบุตรของนายสุนันท์ นางถนอมขวัญ สีหลักษณ์ สำเร็จการศึกษาด้านการบัญชี จากมหาวิทยาลัยเกษตรศาสตร์ และปริญญาโท รัฐศาสตรมหาบัณฑิต สาขาบริหารรัฐกิจ จากมหาวิทยาลัยธรรมศาสตร์
การทำงาน.
กฤษณา เป็นสมาชิกสภาองค์การบริหารส่วนจังหวัดอุตรดิตถ์ ในปี พ.ศ. 2538 ต่อมาได้เข้ามาทำงานการเมืองระดับชาติ โดยเป็นสมาชิกสภาผู้แทนราษฎร จังหวัดอุตรดิตถ์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎร แบบสัดส่วน สังกัดพรรคพลังประชาชน 
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 14 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้งในสังกัดพรรคเพื่อไทย เขตเลือกตั้งที่ 1 จังหวัดอุตรดิตถ์ และได้รับการเลือกตั้ง
การดำรงตำแหน่งรัฐมนตรี.
ในปี พ.ศ. 2554 ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร ทำหน้าที่กำกับดูแลงานกรมประชาสัมพันธ์ บริษัท อสมท จำกัด (มหาชน) และองค์การกระจายเสียงและแพร่ภาพสาธารณะแห่งประเทศไทย ต่อมาได้ถูกปรับออกจากตำแหน่งในการปรับคณะรัฐมนตรี เดือนมกราคม พ.ศ. 2555
วสันต์ สร้อยพิสุทธิ์

วสันต์ สร้อยพิสุทธิ์ (เกิด 5 สิงหาคม พ.ศ. 2490) เป็นทนายความและผู้พิพากษาชาวไทย ประธานศาลรัฐธรรมนูญ
ประวัติ.
วสันต์เกิดเมื่อวันที่ 5 สิงหาคม พ.ศ. 2490 เป็นบุตรของชั้น และมาลี สร้อยพิสุทธิ์ จบการศึกษาจากโรงเรียนวัดมกุฏกษัตริยารามและโรงเรียนสวนกุหลาบวิทยาลัย ระดับปริญญาตรีนิติศาสตรบัณฑิต (เกียรตินิยมดี) มหาวิทยาลัยธรรมศาสตร์ (รุ่น 06-ร่วมรุ่นเดียวกับ กล้านรงค์ จันทิกและเดชอุดม ไกรฤทธิ์) และเนติบัณฑิต สำนักอบรมศึกษากฎหมายแห่งเนติบัณฑิตยสภา ปริญญาดุษฎีกิตติมศักดิ์ สาขานิติศาสตร์ วิทยาลัยเซาท์อีสบางกอก ในวันที่ 20 มกราคม พ.ศ. 2561 เขาได้รับรางวัล “เกียรติภูมินิติโดม” ในฐานะศิษย์เก่าดีเด่น คณะนิติศาสตร์ มหาวิทยาลัยธรรมศาสตร์
การทำงาน.
หลังจากศึกษาจบแล้วก่อนเป็นผู้พิพากษา ได้เคยทำงานเป็นทนายความประจำสำนักงานกฎหมายของ หม่อมราชวงศ์เสนีย์ ปราโมช
เป็นผู้พิพากษาอาวุโสในศาลอุทธรณ์ภาค 4 ประธานแผนกคดีเยาวชนและครอบครัวในศาลฎีกา ประธานแผนกคดีแรงงานในศาลฎีกา และประธานศาลอุทธรณ์ภาค 7
วสันต์เป็นที่รู้จักของสังคม เมื่อกลางปี พ.ศ. 2549 หลังคณะกรรมการการเลือกตั้ง (กกต.) ชุดที่มี พลตำรวจเอก วาสนา เพิ่มลาภ เป็นประธาน พ้นจากตำแหน่งไปเนื่องจากการจัดการเลือกตั้งที่มิชอบด้วยกฎหมาย จากคำตัดสินของศาลอาญา ชื่อของวสันต์ถูกนำเสนอเป็นผู้มีสิทธิได้รับเลือกเป็นคณะกรรมการการเลือกตั้งชุดใหม่ จำนวน 10 คน โดยให้สมาชิกวุฒิสภา (ส.ว.) เป็นผู้คัดเลือก แต่วสันต์มิได้รับเลือก ซึ่งในการแสดงวิสัยทัศน์ วสันต์ได้แสดงความเห็นต่อการทำหน้าที่อย่างตรงไปตรงมาจนเป็นที่กล่าวขาน
ต่อมาได้รับเลือกให้เป็น ตุลาการศาลรัฐธรรมนูญ ในวันที่ 28 พฤษภาคม พ.ศ. 2551 จนถึงวันที่ 23 สิงหาคม พ.ศ. 2554
และในวันที่ 24 สิงหาคม 2554 ในการประชุมองค์คณะตุลาการศาลรัฐธรรมนูญ เพื่อคัดเลือกประธานศาลรัฐธรรมนูญคนใหม่ ที่ประชุมฯ มีมติเป็นเอกฉันท์เลือก วสันต์ สร้อยพิสุทธิ์ เป็นประธานศาลรัฐธรรมนูญคนใหม่ แทนชัช ชลวร ที่ได้ขอลาออกจากตำแหน่งประธานศาลรัฐธรรมนูญไปเมื่อวันที่ 10 สิงหาคม 2554 ที่ผ่านมา
สำหรับขั้นตอนหลังจากนี้เลขาธิการสำนักงานศาลรัฐธรรมนูญจะนำรายชื่อประธานศาลรัฐธรรมนูญคนใหม่เสนอต่อประธานวุฒิสภา เพื่อนำขึ้นทูลเกล้าฯ ต่อไป
อักซานา

ชิวิเล ราวโดเนียเน (Živilė Raudonienė; 29 เมษายน ค.ศ. 1982) เป็นนางแบบฟิตเนส, นักเพาะกาย และอดีตนักมวยปล้ำชาวลิทัวเนีย เป็นที่รู้จักในWWEในชื่อ อักซานา (Aksana) เป็นแชมป์หญิง FCW Divas Championship ในค่ายฝึกทักษะFCW และเคยเข้าร่วมแข่งขันรายการ NXT ซีซั่น3
โรซา เมนเดส

มิเลนา เลติเซีย รูกา (Milena Leticia Roucka; 25 ตุลาคม ค.ศ. 1979) เป็นนักมวยปล้ำอาชีพที่เกษียณอายุและโมเดลชาวแคนาดา-อเมริกัน เป็นที่รู้จักใน WWE ชื่อว่า โรซา เมนเดส (Rosa Mendes)
ทามีนา

ซาโรนา โมนา-แมรี รีเออร์ สนูกา-โปลามาลู (Sarona Moana-Marie Reiher Snuka-Polamalu) เกิดวันที่ 10 มกราคม ค.ศ. 1978 นักมวยปล้ำอาชีพและนักแสดงหญิงชาวอเมริกันที่เซ็นสัญญากับWWEในนาม ทามีนา (Tamina) อดีตผู้จัดการทีมดิอูโซส์ เป็นลูกสาวของตำนานจิมมี สนูกา และน้องสาวของจิมมี รีเออร์ จูเนียร์
ธงชาติซาอุดีอาระเบีย

ธงชาติซาอุดีอาระเบีย เป็นธงที่ใช้โดยรัฐบาลของราชอาณาจักรซาอุดีอาระเบีย ตั้งแต่วันที่ 15 มีนาคม พ.ศ. 2506 มีลักษณะเป็นธงสีเขียวบนพื้นสีขาวที่มีจารึกภาษาอาหรับ และดาบ เป็นการประกาศความเชื่อตามหลักศาสนาอิสลาม (ชะฮาดะฮฺ)
لاإله إلاا لله محمد رسول الله 
"la'ilāha'Illa - llāh muḥammadun rasūlu - llāh"
"ละอิลาฮะ อิลลัลลอฮฺ มุฮัมมะดุร รอซูลลุลลอฮฺ"
"ไม่มีพระเจ้าอื่นใดนอกจากอัลลอฮ์ และมูฮัมหมัดเป็นศาสนทูตของอัลลอฮ์" 
ดาบเป็นสัญลักษณ์แห่งความยุติธรรม
ธงสีเขียวที่มีตัวอักษรดังนี้หรืออักษรอาหรับอื่นมักถูกพบเห็นในศาสนาอิสลาม และระวังสับสนกับธงชาติซาอุดีอาระเบีย ธงอื่นโดยปกติแล้วจะไม่มีสัญลักษณ์ดาบ
ธงดังกล่าวถูกผลิตขึ้นมาให้สมมาตรกันทั้งด้านหน้าและด้านหลัง เพื่อเพื่อให้มั่นใจว่าชะฮาดะฮ์จะอ่านอย่างถูกต้อง ทั้งเมื่อเริ่มอ่านจากขวาไปซ้าย หรือซ้ายไปขวา ดาบจะชี้ไปทางซ้ายมือทั้งหน้าและหลัง ในทิศทางของอักษร ธงดังกล่าวจะถูกชักขึ้นทางซ้ายมือของเสาธง เมื่อมองจากด้านหน้า โดยเสาธงอยู่ทางขวามือของธง
สีเขียวที่ใช้ในธงเป็น Pantone 330 c / CMYK (%) C 100 -- M 0 -- Y 50 -- K - 50
ประวัติ.
ยุคก่อนการรวมชาติ.
ซาอุดีอาระเบียถือกำเนิดจากอาณาจักรทั้งสองคือ นัจญด์ และ ฮิญาซ, มีพื้นฐานจากแบบธงรัฐสุลต่านนัจญด์ ก่อนหน้านี้ได้ใช้ธงสีเขียวรูปพระจันทร์เสี้ยวสีขาวตั้งแต่ ค.ศ. 1727 ในปีค.ศ. 1902 เอมิเรตนัจญด์และฮะซาอ์ได้มีการใช้ธงที่มีอักษรภาษาอาหรับจนถึงค.ศ. 1921 ภายหลังจากราชวงศ์ซะอูดทำสงครามได้รับชัยชนะเหนือคาบสมุทรอาหรับ พร้อมกับผนวกดินแดนของราชวงศ์เราะชีด.
สมัยการรวมชาติ.
ราชวงศ์ซะอูด ได้ปกครองดินแดนซาอุดีอาระเบีย ด้วยความช่วยเลือของผู้เคลื่อนไหวทางศาสนาวะฮาบีย์ ในศตวรรษที่ 18 นับตั้งแต่นั้นจึงมีธงชาติเป็นของตนเอง. โดยประกอบอักษร"ชะฮาดะฮฺ"บนธงของตน. ค.ศ. 1902 อิบน์ ซะอูด, ปฐมกษัตริย์ราชวงศ์ซะอูด และ ผู้สถาปนาราชอาณาจักร ได้มีพระบรมราชโองการให้เพิ่มดาบลงบนผืนธง. ในปี ค.ศ. 1938 ได้มีการใช้ธงชาติที่มีรูปดาบไขว้ใต้ชะฮาดะฮฺ แบบธงดังกล่าวเป็นที่นิยมโดยทั่วไป แม้มิได้รับการรับรอง และ ได้เพิ่มแบบธงเรือแสดงสัญชาติ. จนกระทั่งวันที่ 15 มีนาคม ค.ศ. 1973 ได้มีการตราแบบธงขึ้นอย่างเป็นทางการ โดยแก้ไขแบบของดาบให้เป็นดาบตรง (ธงแบบเก่านั้นใช้รูปดาบโค้ง).
ต้นยุคอ้างอิง

ในสาขาวิทยาการลำดับเวลาและการแบ่งยุค ต้นยุคอ้างอิง  หมายถึง เหตุการณ์หนึ่งที่เกิดขึ้นและถูกเลือกให้เป็นจุดเริ่มต้นของยุคสมัยหนึ่ง "ต้นยุคอ้างอิง" จึงเป็นเสมือนจุดอ้างอิงจากเวลาที่วัด หน่วยการวัดเวลาจะถูกนับจากต้นยุคอ้างอิง เพื่อที่ว่าวันที่และเวลาของเหตุการณ์จะสามารถระบุได้อย่างชัดเจน
ส่วนเหตุการณ์ที่เกิดขึ้นก่อนต้นยุคอ้างอิงนั้นสามารถกำหนดวันที่ได้โดยการนับย้อนหลังต้นยุคอ้างอิงไป แม้ว่าในทางปฏิบัติแล้ว จะมีต้นยุคอ้างอิงนิยามไว้ในอดีต และต้นยุคอ้างอิงถูกใช้เพื่อเป็นจุดเริ่มต้นของยุคสมัยต่อไป จึงเป็นเสมือนจุดสิ้นสุดของยุคสมัยก่อนหน้าด้วย วัตถุประสงค์และเกณฑ์การนิยามดังนี้เพื่อสร้างความชัดเจนและประสานวิชาเกี่ยวกับช่วงเวลา ซึ่งในบางครั้งสามารถใช้ได้แก่ศาสตร์หลายแขนง
ต้นยุคอ้างอิงโดยทั่วไปแล้วจะถูกเลือกให้สะดวกหรือสำคัญโดยมติของผู้ใช้เดิมของมาตรกาล (time scale) หรือโดยคำสั่งของผู้ปกครอง ต้นยุคอ้างอิงมักถูกนิยามโดยเหตุการณ์สำคัญอย่างหนึ่ง เงื่อนไขหรือเกณฑ์ ซึ่งช่วงเวลาหรือยุคสมัยนั้นมักถูกอธิบายหรือแสดงลักษณะ
เปาบุ้นจิ้น ขุนศึกตระกูลหยาง

เปาบุ้นจิ้น ขุนศึกตระกูลหยาง  เป็นละครโทรทัศน์ฮ่องกง สร้างขึ้นในปี ค.ศ. 1994 มีความยาวทั้งสิ้น 30 ตอน ผลิตโดย ATV โดยมีเค้าโครงเรื่องมาจากเรื่องขุนศึกตระกูลหยาง มีภาคต่อคือ เปาบุ้นจิ้น ขุนศึกตระกูลหยาง ภาค 2 โดยมีเรตติ้งเฉลี่ย 15 จุดเปิดในสองสัปดาห์แรกและสูงสุด 18 จุดเปิด
เรื่องย่อ.
ขุนศึกตระกูลหยาง เป็นตระกูลที่มีแต่ความซื่อสัตย์สุจริต จงรักภักดีต่อ พระมหากษัตริย์ สมัย ราชวงศ์ซ่ง แต่แล้วก็ถูกราชครูถัง ยุแหย่ ใส่ร้าย จนตระกูลหยางต้องเข้าไปพัวพันกับคดีที่ราชครูถังสร้างเรื่องขึ้นมาอยู่หลายเรื่อง และขุนศึกตระกูลหยางก็ต้องประสบปัญหา ต่อมา เยลี่จงเหยียน แม่ทัพเหลียวได้กลับมาเยี่ยมญาติ แต่แล้ว ราชครูก็ได้วางอุบาย กลั่นแกล้งโดยไปทูลฟ้อง จักรพรรดิซ่งเหยินจง จากนั้น เรื่องในต่อมา เปาบุ้นจิ้น เทพแห่งยุติธรรมได้ช่วยคลี่คลายและแอบปล่อยตัว 2 ผัวเมียเยลี่จงเหยีนไป ตอนนั้น ฮ่องเต้ทรงกริ้วมาก จึงได้มีรับสั่งให้ ราชครูถัง สืบสวนคดีนี้ ต่อมา อ๋องแปดและขุนศึกตระกูลหยางได้ยื่นมือเข้าช่วย จนใช้วิธีขั้นเด็ดขาด จนฮ่องเต้ทรงยอมพระทัย ยอมอภัยโทษให้ เปาบุ้นจิ้น จากนั้น องค์หญิงลัทธิมนต์ดำได้กลับมาแก้แค้นที่ฮ่องเต้เคยทำลายพรมจรรย์ของนางเมื่อ 17 ปีก่อน ครั้น สมเด็จพระบรมราชชนกยังทรงราชย์ ต่อมานางได้จับตัวฮ่องเต้ ไปขังไว้ในคุกของลัทธิ และราชครูถังได้หว่านล้อมพวกทหาร จนราชครูเป็นคนควบคุมเมืองหลวง ในตอนนั้น ในกาลต่อมา เปาบุ้นจิ้น และ ขุนศึกตระกูลหยาง เช่น 1.มู่กุ้ยอิง 2.หยางเหวินก่วง 3.เหว้ยหลิงเอ๋อ ได้ไปช่วยฮ่องเต้ และเจรจากับเหว้ยชิงเยี่ยน จนนางยอมปล่อยตัวไป และในระหว่างทาง ก็ถูกชาวเหลียวตามล่า เปาบุ้นจิ้น ได้ไปเจรจาสัมพันธไมตรี จนชาวเหลียวยอมสงบศึก และเดินทางกลับมายังเมืองซ่งได้ปลอดภัย และพวกราชครูถัง ก็ถูกประหารชีวิตจนหมด
คริสต์มาสอีฟ

คริสต์มาสอีฟ  ตามวัฒนธรรมตะวันตกโดยทั่วไปคือ วันที่ 24 ธันวาคมของทุกปี ตามระบบปฏิทินสมัยใหม่ ความหมายจริงคือ เย็นแรกของวันคริสต์มาส ซึ่งมีการเฉลิมฉลองเพื่อระลึกถึง การประสูติของพระเยซู
เหตุผลที่ คริสต์มาส เริ่มต้นในตอนเย็นของวัน คริสต์มาสอีฟเพราะธรรมเนียมการนับปีของคริสเตียน วันจะเริ่มต้นเมื่อพระอาทิตย์ตกตามเรื่องราวในปฐมกาล เกิดความสว่างกับความมืด คือวันที่ 1
ซามะ

ซามะ  เป็นนครที่ตั้งอยู่ในตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 17.57 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 132,072 คน เป็นเมืองที่ตั้งค่ายซามะของกองทัพสหรัฐอเมริกา
ภูมิศาสตร์.
ซามะตั้งอยู่ตอนกลางของจังหวัดคานางาวะ พื้นที่ส่วนใหญ่เป็นที่ราบเรียบ มีเนินเขาประปราย มีแม่น้ำซางามิ แม่น้ำเมกูชิริ และแม่น้ำฮาโตะไหลผ่าน
พรศักดิ์ เจริญประเสริฐ

พรศักดิ์ เจริญประเสริฐ (เกิด 2 กุมภาพันธ์ พ.ศ. 2495) เป็นกรรมการผู้ช่วยรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย ต่อมาย้ายมาเป็นสมาชิกพรรคพลังประชารัฐ ปัจจุบันสังกัดพรรครวมไทยสร้างชาติ
ประวัติ.
พรศักดิ์ หรือฉายา "เสี่ยลาว" เกิดเมื่อวันที่ 2 กุมภาพันธ์ พ.ศ. 2495 ที่อำเภออุทุมพรพิสัย จังหวัดศรีสะเกษ เป็นบุตรของนายคิม แซ่จึง กับนางสู่ขิม แซ่อึ้ง ด้านครอบครัวสมรสกับนางลดาวัลย์ เจริญประเสริฐ (สกุลเดิม แซ่ชิ) มีบุตร 3 คน คือ นายสิทธิพงษ์ เจริญประเสริฐ นางสาวสุดารัตน์ เจริญประเสริฐ และนายวุฒิชัย เจริญประเสริฐ
สำเร็จการศึกษาสาขาวิชาเทคโนโลยีการเกษตร จากมหาวิทยาลัยราชภัฏสุรินทร์ และระดับปริญญาโท สาขารัฐศาสตร์ จากมหาวิทยาลัยรามคำแหง
การทำงาน.
พรศักดิ์ เจริญประเสริฐ ประกอบธุรกิจโรงสีข้าวในจังหวัดศรีสะเกษ ต่อมาได้เข้ามาทำงานการเมืองท้องถิ่น โดยเป็นสมาชิกสภาองค์การบริหารส่วนจังหวัดศรีสะเกษ (ส.อบจ.) ในปี พ.ศ. 2538 ต่อมาในการเลือกตั้งปี พ.ศ. 2539 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติพัฒนา ต่อจากนั้นได้ย้ายมาสังกัดพรรคไทยรักไทย พรรคพลังประชาชน และในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการจัดตั้งรัฐบาลนำโดยนางสาวยิ่งลักษณ์ ชินวัตร และพรรคเพื่อไทย นายพรศักดิ์ เจริญประเสริฐ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ และถูกปรับออกจากตำแหน่งในเดือนมกราคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 36
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 15 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ต่อมาในวันที่ 30 กรกฎาคม พ.ศ. 2562 ได้ยื่นใบลาออกจากสมาชิกพรรคเพื่อไทย และต่อมาในวันที่ 31 กรกฎาคม พ.ศ. 2562 ได้เข้าสมัครเป็นสมาชิกพรรคพลังประชารัฐ
ลักยิ้ม

ลักยิ้ม  คือ รอยเล็ก ๆ ที่บุ๋มลงไปที่แก้ม อันมองเห็นได้ และเกิดจากเนื้อที่ทับซ้อนกัน โดยเฉพาะเมื่อเวลายิ้ม ปรกติมีอยู่ทั้งสองแก้ม และอาจมีอยู่ตลอดไปหรือชั่วคราวก็ได้ บางทีลักยิ้มก็มีบทบาทในการเลือกคู่ ในบางวัฒนธรรม ซึ่งรวมถึงทางเอเชีย เห็นว่า ลักยิ้มเป็นเครื่องหมายแห่งความน่ารัก มีเสน่ห์ และจริงใจ
ลักยิ้มอาจเกิดขึ้นตามธรรมชาติ เป็นพันธุกรรมลักษณะเด่น (dominant trait) หรือจากศัลยกรรมก็ได้ ลักยิ้มตามธรรมชาติเกิดจากการรูปแบบหนึ่งของกล้ามเนื้อไซโกมาติคัส เมเจอร์ (zygomaticus major muscle) ที่มีลักษณะเป็นสองแฉก (bifid) กล้ามเนื้อนี้มีจุดเกาะต้นอยู่ที่กระดูกไซโกมาติก แล้วทอดตัวลงมาแยกออกเป็นสองแฉก แฉกแรกมีจุดเกาะปลายอยู่บนมุมปาก อีกแฉกอยู่ล่าง บริเวณที่ทั้งสองแฉกแยกกันจะเกิดเป็นรอยบุ๋มคือลักยิ้ม
เนื่องจากความนิยมว่า ลักยิ้มเป็นสัญลักษณ์แห่งเสน่ห์ดังว่ามาแล้วนั้น จึงมีผู้คนหลายคนที่ไม่มีลักยิ้มใฝ่หาลักยิ้มโดยวิธีศัลยกรรม การศัลยกรรมลักยิ้มมีชื่อว่า dimple reconstruction (การสร้างลักยิ้มขึ้นใหม่) โดยแพทย์จะผ่าตัดเนื้อในช่องปาก เพื่อให้เกิดช่องว่าง แล้วเย็บ เพื่อทำให้เกิดรอยออกไปยังแก้มภายนอก เป็นลักยิ้ม ถือเป็นการผ่าตัดเล็ก ใช้เวลาประมาณสามสิบนาที ทำแผลอีก 3-4 วัน และกระพุ้งแก้มจะบวมได้นานถึงสองสัปดาห์ก่อนยุบเป็นปกติ มีรายงานว่า ลักยิ้มที่สร้างขึ้นแบบนี้ ในระยะแรกจะปรากฏอยู่ตลอดเวลา ทั้งเวลายิ้มและไม่ยิ้ม จึงดูไม่เป็นธรรมชาติ แต่เมื่อผ่านไปหลาย ๆ เดือน จะค่อยดูดีขึ้นเอง ทั้งยังมีการอ้างด้วยว่า ศัลยกรรมนี้ "มีโอกาสในการเกิดผลเสียค่อนข้างต่ำมาก"
ในประเทศไทยช่วงต้นถึงกลางพุทธทศวรรษที่ 2550 ศัลยกรรมเช่นว่านี้เป็นที่นิยมระดับหนึ่ง เนื่องจากมีความเชื่อว่าจะดูดีเหมือนดารานักแสดง ประกอบกับมีดาราบางคนกล่าวว่าชอบใจในเพศตรงข้ามที่มีลักยิ้ม อย่างไรก็ดี ไม่ปรากฏว่ารัฐควบคุมศัลยกรรมนี้อย่างเฉพาะเจาะจง มีเพียงการที่สถานพยาบาลของรัฐที่รับทำจะจัดการให้คำแนะนำเป็นแห่ง ๆ ไป เช่น บางคลินิกจะอธิบายให้ทราบถึงผลดีผลเสียของการสร้างลักยิ้มขึ้นใหม่ ตลอดจนทำความเข้าใจกับผู้ใช้บริการในเรื่องขนาดและจำนวนของลักยิ้ม เพราะหวังจะได้ความพอใจของผู้ใช้บริการ
บุญทรง เตริยาภิรมย์

บุญทรง เตริยาภิรมย์ (เกิด 8 กรกฎาคม พ.ศ. 2503) อดีตรัฐมนตรีว่าการกระทรวงพาณิชย์ อดีตรัฐมนตรีช่วยว่าการกระทรวงการคลัง ในรัฐบาลยิ่งลักษณ์ ชินวัตร และอดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย เป็นคนสนิทของเยาวภา วงศ์สวัสดิ์ อดีตแกนนำกลุ่มวังบัวบาน
ประวัติ.
บุญทรง เตริยาภิรมย์ เกิดเมื่อวันที่ 8 กรกฎาคม พ.ศ. 2503 มีชื่อเล่นว่า "เป็กซ์" เกิดที่เขตลาดกระบัง กรุงเทพมหานคร เกิดและโตที่ ตำบลป่าตัน อำเภอเมืองเชียงใหม่ จังหวัดเชึยงใหม่ เป็นบุตรของนายทรวง กับนางสุมาลี เตริยาภิรมย์ สำเร็จการศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรี สาขาบริหารธุรกิจ จากมหาวิทยาลัยเคนทักกีสเตต เมื่อปี พ.ศ. 2525 และประกาศนียบัตรจากวิทยาลัยป้องกันราชอาณาจักร
ด้านชีวิตครอบครัว บุญทรงสมรสกับ นางปอยใจระพี เตริยาภิรมย์ (ชื่อเดิม ปอยใจ สันติพนารักษ์) มีบุตร-ธิดา 3 คน คือ สฤษฎิ์วงษ์ เตริยาภิรมย์ เดชนัฐวิทย์ เตริยาภิรมย์ และกฤษฎิ์ชนัต เตริยาภิรมย์
การทำงาน.
บุญทรง เตริยาภิรมย์ เป็นนักธุรกิจด้านอุตสาหกรรม เคยเป็นประธานสภาอุตสาหกรรมจังหวัดเชียงใหม่ ในระหว่างปี พ.ศ. 2540 ถึง พ.ศ. 2543 ต่อมาได้เข้ามาทำงานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย โดยชนะนางบุศรา โพธิสุข จากพรรคประชาธิปัตย์ และร้อยเอกหญิง ดร.เดือนเต็มดวง ณ เชียงใหม่ จากพรรคความหวังใหม่ ต่อมาได้ย้ายมาสังกัดพรรคพลังประชาชน และพรรคเพื่อไทย โดยที่นายบุญทรง เป็นสมาชิกกลุ่มวังบัวบานที่มีความสนิทสนมกับนางเยาวภา วงศ์สวัสดิ์ อดีตแกนนำพรรคไทยรักไทย
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ สมัยที่ 4 และได้รับแต่งตั้งเป็นรัฐมนตรีช่วยว่าการกระทรวงการคลัง ต่อมาในเดือนมกราคม พ.ศ. 2555 ได้รับตำแหน่งรัฐมนตรีว่าการกระทรวงพาณิชย์ ต่อมาในเดือนมิถุนายน พ.ศ. 2556 เขาถูกปรับออกจากตำแหน่ง
รัฐมนตรีว่าการกระทรวงพาณิชย์.
บุญทรง เตริยาภิรมย์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร โดยมีนโยบายสำคัญคือ โครงการรับจำนำข้าว จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 7 
ต่อมาในเดือนมิถุนายน พ.ศ. 2556 เขาถูกปรับออกจากตำแหน่ง
คดีระบายข้าวจีทูจี.
ผลจากการดำรงตำแหน่งรัฐมนตรีว่าการกระทรวงพาณิชย์ ทำให้คณะกรรมการป้องกันและปราบปรามการทุจริตแห่งชาติ (ป.ป.ช.) มีมติเป็นเอกฉันท์ 7 ต่อ 0 ชี้มูลความผิดเขา พร้อมกับนายภูมิ สาระผล รัฐมนตรีช่วยว่าการกระทรวงพาณิชย์ กับพวกรวม 21 ราย เมื่อวันที่ 21 มกราคม พ.ศ. 2558 กรณีการทุจริตต่อหน้าที่ในการระบายข้าวแบบรัฐต่อรัฐ (จีทูจี) ในโครงการรับจำนำข้าว 
ในเดือนสิงหาคม พ.ศ. 2560 ศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาคดี หมายเลขดำที่ อม. 25/2558 คดีระบายข้าวแบบรัฐต่อรัฐ หรือจีทูจี ให้จำคุกนายบุญทรง 42 ปี ปัจจุบันอยู่ระหว่างการพักโทษ โดยเขาได้รับพระราชทานอภัยโทษลดวันต้องโทษในช่วงต้นปี พ.ศ. 2564 เหลือโทษ 16 ปี และได้รับพระราชทานอภัยโทษอีกครั้งในวันพ่อแห่งชาติ พ.ศ. 2564 เหลือโทษจำคุก 10 ปี และจะพ้นโทษในวันที่ 21 เมษายน พ.ศ. 2571 ต่อมา เมื่อวันที่ 2 ธันวาคม พ.ศ. 2567 กรมราชทัณฑ์ มีคำสั่งพักโทษ และได้ปล่อยตัวนายบุญทรงออกจากโรงพยาบาลราชทัณฑ์ แต่ยังอยู่ในความดูแลของกรมคุมประพฤติเป็นเวลา 3 ปี 5 เดือน และต้องติดกำไลอีเอ็ม
อาน-แอมอน ฌิสการ์ แด็สแต็ง

อาน-แอมอน ฌิสการ์ แด็สแต็ง (เกิด 10 เมษายน พ.ศ. 2476 ที่กรุงปารีส ประเทศฝรั่งเศส) เป็นภริยาของวาเลรี ฌิสการ์ แด็สแต็ง ประธานาธิบดีแห่งสาธารณรัฐฝรั่งเศสคนที่ 20 ถือเป็นสุภาพสตรีหมายเลขหนึ่งของประเทศฝรั่งเศสคนที่ 19 ตั้งแต่ 27 พฤษภาคม พ.ศ. 2517 - 21 พฤษภาคม พ.ศ. 2524
โกลด ปงปีดู

โกลด ปงปีดู (เกิด 13 พฤศจิกายน พ.ศ. 2455 ที่กรุงปารีส ประเทศฝรั่งเศส) เป็นภริยาของฌอร์ฌ ปงปีดูประธานาธิบดีแห่งสาธารณรัฐฝรั่งเศสคนที่ 19 ถือเป็นสุภาพสตรีหมายเลขหนึ่งของประเทศฝรั่งเศสคนที่ 18 ตั้งแต่ 20 มิถุนายน พ.ศ. 2512 – 2 เมษายน พ.ศ. 2517
อีวอน เดอ โกล

อีวอน เดอ โกล (เกิด 22 พฤษภาคม พ.ศ. 2443 ที่เมืองกาแล แคว้นนอร์-ปาดกาแล ประเทศฝรั่งเศส) เป็นภริยาของชาร์ล เดอ โกล ประธานาธิบดีแห่งสาธารณรัฐฝรั่งเศสคนที่ 18 ถือเป็นสุภาพสตรีหมายเลขหนึ่งของประเทศฝรั่งเศส ตั้งแต่ 8 มกราคม พ.ศ. 2502 – 28 เมษายน พ.ศ. 2512
เอบินะ

เอบินะ  เป็นนครในจังหวัดคานางาวะ ประเทศญี่ปุ่น ข้อมูลเมื่อ ค.ศ. 2024 (2024)[ [update]] นครนี้มีประชากรประมาณ 141,276 คน และความหนาแน่นประชากรที่ 5,300 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
เอบินะตั้งอยู่ตอนกลางของที่ราบซะงะมิซึ่งเป็นส่วนหนึ่งของที่ราบคันโต ริมฝั่งทางทิศตะวันออกแม่น้ำซางามิ
ประชากร.
ตามข้อมูลสำมะโนญี่ปุ่น ประชากรในเอบินะเพิ่มขึ้นอย่างคงที่ตลอดศตวรรษที่ผ่านมา
การเดินทาง.
รถไฟ.
 เจอาร์ตะวันออก – สายซางามิ
 รถไฟฟ้าโอดะกีว – สายโอดะกีว โอดาวาระ
 สายซางามิ – สายหลักซางามิ
แฌร์แมน กอตี

แฌร์แมน กอตี (เกิด 9 เมษายน พ.ศ. 2429 ที่เลออาฟวร์ จังหวัดแซน-มารีตีม แคว้นโอต-นอร์ม็องดี ประเทศฝรั่งเศส เสียชีวิต 12 พฤศจิกายน พ.ศ. 2498) เป็นภริยาของเรอเน กอตีประธานาธิบดีแห่งสาธารณรัฐฝรั่งเศสคนที่ 17 ถือเป็นสุภาพสตรีหมายเลขหนึ่งของประเทศฝรั่งเศสคนที่ 16 ตั้งแต่ 16 มกราคม พ.ศ. 2497 – 12 พฤศจิกายน พ.ศ. 2498
รายชื่อกลุ่มไอดอลเกาหลีใต้

รายชื่อต่อไปนี้เป็น รายชื่อกลุ่มไอดอลเกาหลีใต้ ซึ่งรวมบอยแบนด์ และเกิร์ลกรุป ตามปีที่เปิดตัว
กลุ่มไอดอลเกาหลีใต้เริ่มต้นขึ้นหลังจากความสำเร็จของการเปิดตัว ซอแทจีแอนด์บอยส์ เมื่อปี ค.ศ. 1992 ซึ่งเป็นจุดเปลี่ยนประวัติศาสตร์ของเพลงเกาหลี ปี ค.ศ. 2012 เป็นปีที่มีศิลปินเคป็อปหน้าใหม่มากที่สุด โดยมีบอยแบนด์ 33 กลุ่ม และเกิร์ลกรุป 38 กลุ่มที่เปิดตัวในปีนั้น
มีแชล โอรียอล

มีแชล โอรียอล (เกิด 5 มีนาคม พ.ศ. 2439 ที่การ์โม จังหวัดตาร์น แคว้นมีดี-ปีเรเน ประเทศฝรั่งเศส เสียชีวิต 5 มีนาคม พ.ศ. 2522) เป็นภริยาของแว็งซ็อง โอรียอล ประธานาธิบดีแห่งสาธารณรัฐฝรั่งเศสคนที่ 16 ถือเป็นสุภาพสตรีหมายเลขหนึ่งของประเทศฝรั่งเศสคนที่ 15 ตั้งแต่16 มกราคม พ.ศ. 2490 – 16 มกราคม พ.ศ. 2497
เจ้าหญิงเลอาแห่งเบลเยียม

เจ้าหญิงเลอา พระนามเดิม เลอา อิงกา ดอรา โวลมัน (อักษรโรมัน: Léa Inga Dora Wolman; ประสูติ 6 กุมภาพันธ์ 2494) เป็นพระชายาหม้ายในเจ้าชายอาแล็กซ็องดร์แห่งเบลเยียม พระราชโอรสในพระเจ้าเลออปอลที่ 3 กับลิเลียน เจ้าหญิงแห่งเรตี
พระประวัติ.
เจ้าหญิงเลอาประสูติเมื่อวันที่ 6 กุมภาพันธ์ 2494 เป็นธิดาของซีกิสมุนด์ โวลมัน (Sigismund Wolman) กับลิซา บอร์นชไตน์ (Lisa Bornstein) พระชนนีเป็นชาวเมืองเนือร์นแบร์ก รัฐบาวาเรีย ประเทศเยอรมัน
พระองค์สมรสครั้งแรกกับเซอร์เก วิกโตโรวิช สเปตชินสกี (Serge Victorovich Spetschinsky) ในปี 2518 และมีบุตรหนึ่งคนคือ เลติเชีย สเปตชินสกี (Laetitia Spetschinsky; เกิด 2519) และหย่าในปี 2523 ต่อมาในปี 2525 เลอาได้สมรสใหม่กับรอแบร์ บิชารา (Robert Bichara) และมีบุตรด้วยกันหนึ่งคน คือ เรอโนด บิชารา (Renaud Bichara; เกิด 2526)
หลังจากการหย่ากับรอแบร์ บิชารา เธอได้เสกสมรสอย่างลับกับเจ้าชายอาแล็กซ็องดร์แห่งเบลเยียม เมื่อวันที่ 14 มีนาคม 2534 ที่มณฑลซัฟฟอล์ก สหราชอาณาจักร แต่ความสัมพันธ์ของทั้งสองพระองค์ถูกเปิดเผยตั้งแต่ปี 2529 โดยเลออน มันเดอเลียร์ (Léon Mundeleer) รัฐมนตรีกระทรวงกลาโหมของเบลเยียม ว่าเจ้าชายอาแล็กซ็องดร์ถามถึงการเสด็จไปโรงภาพยนตร์กับเลอา และออกเดทอย่างรื่นรมย์ด้วยการเสวยพระกระยาหาร ซึ่งถือเป็นการออกเดทกับพระชายาในอนาคต 
ทั้งสองพระองค์ไม่มีพระโอรสร่วมกัน รวมไปถึงความสัมพันธ์ก็ถูกเก็บเป็นความลับจนถึงหลังปี 2541 ซึ่งดูเหมือนว่าเจ้าชายทรงเกรงว่าลิเลียน เจ้าหญิงแห่งเรตี พระชนนีจะทรงปฏิเสธความสัมพันธ์ของทั้งสอง ส่วนหนึ่งอาจเป็นเพราะการเสกสมรสของเจ้าชายอาแล็กซ็องดร์ถือว่าเป็นการละเมิดกฎมนเทียรบาลของราชวงศ์เบลเยียมข้อที่ 85 ว่าด้วยการเสกสมรสของผู้สืบสันดานจากพระเจ้าเลออปอลที่ 1 ที่มิได้รับการอนุญาตจากองค์อธิปัตย์แห่งรัฐ
ในปี 2551 พระองค์ได้ทำการตีพิมพ์หนังสือพระประวัติส่วนพระองค์ของครอบครัวของพระองค์และสวามี ที่มีชื่อว่า "Le Prince Alexandre de Belgique" เพราะพระสวามีมิไคร่เป็นที่รู้จักกันแพร่หลายในเบลเยียม
เจสซี เจ

เจสซิก้า เอลเลน คอร์นิช  หรือ เจสซี่ เจ  เป็นนักร้องแนวอาร์แอนด์บี และโซล ชาวอังกฤษ มีชื่อเสียงหลังจากได้แต่งเพลงจำนวนมากให้กับศิลปินมากมาย ปัจจุบันเป็นนักร้องในสังกัด Lava และ Island 
เจสซี่ เจ ปล่อยซิงเกิลเปิดตัวเพลงแรก ดูอิดไลค์อะดูด (Do It Like a Dude) ซึ่งขึ้นชาร์ต UK Singles สูงสุดที่อันดับที่ 2 เธอกล่าวว่า เดิมเธอแต่งเพลงให้กับริอานน่า แต่สังกัดบอกให้เธอเก็บไว้เป็นเพลงของตัวเอง เจสซี่ เจ ยังเผยอีกว่า ซิงเกิลต่อมาชื่อว่า" ไพรซ์แท็ก" (Price Tag) ได้ บี.โอ.บี มาร่วมร้องด้วย และหลังจากปล่อยเพลงนี้ออกมา สามารถขึ้นถึงอันดับ 1 บนชาร์ต UK Singles ชาร์ต Irish Singles และชาร์ต New Zealand Singles และติด 10 อันดับแรกในต่างประเทศอีก 19 ประเทศ โดยอัลบั้มนี้อยู่ที่อันดับ 1 เป็นเวลา 2 สัปดาห์ติดต่อกัน 
เธอได้ปล่อยอัลบั้มแรกออกมามีชื่อว่า "ฮูยูอาร์" (Who You Are) ซึ่งต่อมาได้กลายเป็นหนึ่งในอัลบั้มที่ขายดีที่สุดในปี ค.ศ. 2011 หลังจากสามารถขายได้ถึง 600,000 ตลับ เฉพาะในอังกฤษ และเคยขึ้นชาร์ต UK Albums ถึงอันดับที่ 2. นอกจากความสำเร็จทางด้านยอดขายอัลบั้มแล้ว ซิงเกิลที่ถูกปล่อยมาจากอัลบั้มนี้ ถือว่าประสบความสำเร็จอย่างมากเช่นเดียวกัน โดยมีซิงเกิลถึง 6 ซิงเกิลที่เข้าสู่ท็อปเทน ของชาร์ตประเทศอังกฤษ ทำให้เจสซี่ เจ กลายเป็นศิลปินหญิงคนแรกของอังกฤษ ที่มีซิงเกิลเข้าสู่ท็อปเทนของชาร์ตอังกฤษ 6 ซิงเกิล ในเพียงหนึ่งอัลบั้ม 
ปัจจุบัน เจสซี่ เจ กำลังอยู่ในช่วงโปรโมต อัลบั้ม Sweet Talker ซึ่งเป็นอัลบั้มที่สามของเธอ ซึ่งอัลบั้มนี้ได้เจสซี่เจได้ร่วมงานกับศิลปินชื่อดังต่างๆ มากมาย ได้แก่ Ariana Grande, Nicki Minaj, 2Chainz และ De La Soul โดยอัลบั้มนี้สามารถ ขึ้นชาร์ต UK Albums ถึงอันดับที่ 5 และเมื่อนับรวมยอดขายทั้งหมดตั้งแต่เริ่มเข้าวงการจนถึงเดือนตุลาคม 2014 เจสซี่ เจ มียอดขายอัลบั้มรวมทั้งหมด 3 ล้านอัลบั้ม และซิงเกิลรวม 20 ล้านแผ่นทั่วโลก. นอกจากผลงานทางด้านเพลงแล้ว เจสซี่ เจ ยังเป็นกรรมการ ให้กับรายการ The Voice UK ซีซั่น 1,2 และ The Voice Australia ซีซั่น 4,5 และ The Voice Kids UK ซีซั่น 3 ด้วย 
ชีวิตและครอบครัว.
เจสซี่ เจ เกิดวันที่ 27 มีนาคม 2531 ในเมืองลอนดอน สหราชอาณาจักร เธอมีพี่สาวอีกสองคน พ่อของเจสซี่ เจเป็นนักจิตวิทยาบำบัด ในสมัยเด็ก เจสซี่ เจเคยถูกเพื่อนล้อว่าหน้าเหมือนเอเลี่ยน ฟันเหยิน และเคยถูกแกล้งสารพัด จนเป็นที่มาของเพลง Who's laughing now. เธอเคยเรียนที่โรงเรียนศิลปะการแสดงและเทคโนโลยี BRIT ในกรุงลอนดอนมาเป็นเวลาหลายปี ทำให้เธอได้รู้จักกับ อะเดล และ เลโอนา ลูวิส ซึ่งปัจจุบัน ก็ได้เป็นนักร้องเช่นเดียวกับเธอ. ตอนอายุ 18 ปี เธอเคยประสบกับโรคหัวใจ ที่เรียกว่า Wolff-Parkinson-White syndrome แต่เธอก็รอดมาได้ในคราวนั้น.
เธอก้าวเข้ามาในวงการบันเทิงครั้งแรก โดยการเริ่มแต่งเพลงให้กับ คริส บราวน์ และไมลีย์ ไซรัส หนึ่งในงานเพลงที่ประสบความสำเร็จที่สุดที่เธอมีส่วนร่วมแต่ง และได้รางวัลระดับแพลตินัมในหลากหลายประเทศ คือเพลง " ปาร์ตี้อินเดอะยูเอสเอ" (Party in the U.S.A.) ของไมลีย์ ไซรัส ในเดือนกุมภาพันธ์ ค.ศ. 2554 เจสซี่ เจ ได้รับรางวัล BRIT Award Critics' Choice เธอได้กล่าวเกี่ยวกับการแต่งเพลงของเธอเองว่า "ฉันเป็นนักแต่งเพลงครึ่งหนึ่ง และนักบำบัดอีกครึ่งหนึ่ง".
รักลับ ซ่อนลึก

รักลับ ซ่อนลึก  ภาพยนตร์อเมริกันออกฉายในปี ค.ศ. 2004 นำแสดงโดย เจฟฟ์ บริดเจส, คิม บาซิงเจอร์, จอน ฟอสเตอร์ กำกับการแสดงโดย ทอดด์ วิลเลียมส์ บทภาพยนตร์ดัดแปลงมาจากนวนิยายเรื่องแรกในสามเรื่องของ "A Widow for One Year" โดย จอห์น เออร์วิง ที่ประพันธ์ขึ้นในปี ค.ศ. 1998
เนื้อเรื่อง.
ที่ชุมชนชายหาดในลองไอแลนด์ เท็ด โคล (เจฟฟ์ บริดเจส) นักเขียน นักวาดภาพ และนักเล่านิทานสำหรับเด็ก มีลูกสาววัย 4 ขวบที่แสนรู้ ชื่อ รูธ (เอลล์ เฟนนิง) เท็ดแยกกันอยู่กับ มาเรียน (คิม บาซิงเจอร์) ภรรยาสาวสวย ทั้งคู่ก่อนที่จะมีรูธเคยมีลูกชาย 2 คนชื่อ โทมัส และทิโมธี แต่ทั้งคู่ได้เสียชีวิตไปก่อนหน้านั้นนานแล้วตั้งแต่ยังวัยรุ่น แต่ก็ยังมีรูปถ่ายของทั้งคู่แขวนอยู่ทั่วบ้าน ซึ่งรูธชอบที่จะดูมันบ่อย ๆ 
เท็ดจ้างเอ็ดดี้ (จอน ฟอสเตอร์) หนุ่มวัยรุ่นที่เพิ่งจบมัธยมศึกษามาเป็นผู้ช่วยในช่วงฤดูร้อน เอ็ดดี้เป็นแฟนหนังสือของเท็ด เขาอ่านหนังสือของเท็ดทุกเรื่อง เมื่อเอ็ดดี้พบกับมาเรียนครั้งแรก เขาชอบเธอทันที แม้มาเรียนจะมีท่าทางที่เย็นชาก็ตาม เอ็ดดี้เก็บเอารูปถ่ายและเสื้อผ้ารวมทั้งชุดชั้นในของเธอมาสำเร็จความใคร่ เมื่อมาเรียนมาพบเข้า เธอก็ยอมให้เอ็ดดี้มีเพศสัมพันธ์ด้วย 
เท็ดแม้รู้เรื่องราวระหว่าง เอ็ดดี้กับมาเรียนก็ไม่ได้หึงหวงอะไร เพราะกำลังสนุกสนานอยู่กับเขียนภาพนู้ดของ คุณนายวอน (มิมิ โรเจอร์ส) อยู่ เท็ดกำลังมีงานเขียนภาพชุดใหม่ชื่อ "The Door in the Floor" เป็นนิทานเกี่ยวกับเด็กที่มีความกลัวต่อสิ่งประหลาดที่อยู่ใต้ประตูบนพื้นกับแม่ของตน 
เอ็ดดี้ได้ถามมาเรียนเกี่ยวกับการเสียชีวิตของลูกชายทั้ง 2 คน แต่มาเรียนก็ไม่ตอบอะไรแถมยังนิ่งเฉยจนหลับไปเอง ต่อมา มาเรียนได้ทิ้งเท็ดและเอ็ดดี้ไป เท็ดเพิ่งถูกคุณนายวอนขับรถไล่ฆ่าด้วยความโมโห เมื่อกลับมาเขาได้ไล่เอ็ดดี้ออก ก่อนจากกัน เท็ดจึงได้เล่าความจริงถึงสาเหตุการเสียชีวิตของโทมัสและทิโมธีให้เอ็ดดี้ฟัง
คำวิจารณ์.
ภาพยนตร์เมื่อเข้าฉายได้รับระดับอาร์ เพราะมีทั้งฉากเปลือยและเพศสัมพันธ์ สำหรับในประเทศไทยเข้าฉายแบบจำกัดโรง โดยฉายเฉพาะที่ลิโดเท่านั้น ได้รับเสียงวิจารณ์ว่า เป็นภาพยนตร์ที่เต็มไปด้วยสัญลักษณ์ซึ่งจะค่อย ๆ เผยออกมาเรื่อย ๆ จนท้ายที่สุด แต่ก็ไม่ได้บอกว่าพฤติกรรมที่แสนประหลาดของเท็ดเกิดจากอะไร และก็มีบางเสียงวิจารณ์ว่าให้แง่คิดในการดำเนินชีวิต
ขณะที่เดอะนิวยอร์กไทมส์ เรียกว่า เป็นภาพยนตร์ที่ดีที่สุดที่สร้างจากนวนิยายของจอห์น เออร์วิง
ไร้อาการ

ไร้อาการ หรือ การเจ็บป่วยโดยไม่มีอาการ  เกิดขึ้นเมื่อบุคคลมีโรคดำเนินอยู่ในร่างกาย เช่น มีการเจริญของมะเร็ง มีการติดเชื้อ ฯลฯ แต่ไม่มีอาการปรากฏให้ผู้ป่วยรู้สึก บางครั้งอาจมีความผิดปกติที่สามารถตรวจพบได้แต่ไม่ได้ตรวจจึงไม่พบและไม่รู้ว่ามีก็ได้
ภาวะการเจ็บป่วยโดยไม่มีอาการนั้นมีความสำคัญ เพราะมีการดำเนินโรคหลายแบบ และอาจจำเป็นต้องได้รับการดูแลรักษาต่างๆ กัน เช่น อาจมีอาการมากขึ้นในภายหลัง จึงต้องเฝ้าระวัง, อาจหายได้เอง หรือเป็นภาวะที่ไม่มีอันตราย จึงไม่ต้องทำอะไร, อาจต้องรับการรักษาภาวะนั้น เพื่อป้องกันภาวะแทรกซ้อนอันจะเกิดขึ้นในภายหลัง (เช่นในภาวะความดันเลือดสูง หรือไขมันในเลือดสูง เป็นต้น), อาจต้องตรวจหาภาวะแทรกซ้อนที่อาจเกิดขึ้นในภายหลังหรือพบร่วมกันในตอนนั้น, อาจเป็นการติดเชื้อที่สามารถแพร่ไปยังคนอื่นได้ เป็นต้น